Kamelot (metalová skupina)

**Kamelot** je skupina zo Spojených štátov amerických, presnejšie z Tampy na Floride. Do svojej hudby vkladá veľa prvkov zo symfonického a progresívneho metalu. Skupinu založili Thomas Youngblood a Richard Warner v roku 1991. Nórsky spevák Roy Khan sa aktívne podieľal od albumu *[[Siége Perilous]]*, a odvtedy je spolutvorcom textov kapely spolu s gitaristom Thomasom Youngbloodom.

## História skupiny
Po založení skupiny v roku 1991 sa skupiny ujalo vydavateľstvo Noise Records už v roku 1994, vďaka ktorému mohli vydať svoj hudobný debut, album *[[Eternity (Kamelot album)|Eternity]]*, v nasledujúcom roku 1995. Ďalší album *[[Dominion (Kamelot album)|Dominion]]*, bol vydaný roku 1997. Neskôr v tom istom roku boli bubeník a spoluzakladateľ skupiny Richard Warner a spevák Mark Vanderbilt, nahradení novými členmi, bubeníkom  Caseym Grillom a spevákom  Royom Khanom. S čerstvými posilami vydala skupina v poradí už svoj tretí štúdiový album *[[Siege Perilous (album)|Siege Perilous]]*, v roku 1998. Po vydaní albumu skupina usporiadala Európske turné, pričom po jeho skončení sa vrátili do štúdia vo Wolfsburgu, nahrávať v poradí už svoj štvrtý štúdiový album *[[The Fourth Legacy]]*.

Leto roku 2000 prinieslo Európske turné, pod názvom "New Allegiance Tour", ktoré sa konalo v krajinách ako sú Nemecko, Rakúsko, Švajčiarsko, Holandsko, Belgicko, Taliansko, Grécko a Španielsko.
Vďaka tomuto turné bolo skupine umožnené vydať svoj prvý živý album *[[The Expedition]]*. O pár mesiacov neskôr vydal Kamelot ďalší štúdiový album *[[Karma (Kamelot album)|Karma]]*. Ich šiesty štúdiový album bol vydaný roku 2003 a volal sa Epica. Skupina sa následne vydala na ďalšie Európske a Japonské turné. V roku 2005 vydala skupina svoj zatiaľ najúspešnejší a kritikou najviac akceptovaný album – The Black Halo. Albumy Epica a The Black Halo sú založené na diele Johanna Wolfganga Goetheho, o doktorovi Faustovi, opisujúc človeka, ktorý zapredal svoju dušu diablovi.

V roku 2005 boli taktiež natočené prvé videoklipy skupiny vôbec, k skladbám "The Haunting (Somewhere in Time)" a "March of Mephisto", pričom obe piesne pochádzajú z albumu The Black Halo. 5. Októbra 2005 sa k skupine pridal Oliver Palotai ako piaty člen hrajúci na klávesy.

Kamelot usporiadali ďalšie turné, no pre tentoraz sa mohlo pyšniť názvom „celosvetové turné“ (Európa, Japonsko, USA a Brazília). 
11. Februára 2006 natočil hudobný režisér Patric Ullaeus (režíroval aj vyššie spomínané klipy od Kamelotu)
záznam z koncertu, ktorý sa konal v Nórskom meste Oslo, v Rockefeller Music Hall. Dostal názov *[[One Cold Winter's Night]]*

Na jeseň roku 2006 sa skupina vrátila do Wolfsburgu, aby nahrala svoj dosiaľ posledný album Ghost Opera. Z tohto albumu boli zatiaľ vybrané tri piesne, ktorým sa dostala tá česť natočiť k nim klip, ide o piesne : "Ghost Opera", "The Human Stain" a "Rule the World". Nové vydanie albumu, alebo skôr reedícia bola vydaná pod názvom : "Ghost Opera – The Second Coming", ktorá bola vydaná nie dlho po svojom predchodcovi. Reedícia sa skladá z dvoch diskov a obsahuje: kompletný playlist z albumu Ghost opera + bonusová pieseň "Season's End" – CD1, rôzne nahrávky z koncertov a remixy piesní z pôvodného albumu.

V januári 2009 začal Kamelot pracovať na ich deviatom štúdiovom albume na chate v Nórsku. V decembri 2009 Thomas Youngblood oznámil, že basgitarista Glenn Barry oficiálne opúšťa kapelu z rodinných dôvodov.
Vystriedal ho basgitarista Sean Tibbets, ktorý patrí medzi zakladajúcich členov skupiny Kamelot. 27 januára 2010 skupina uviedla názvy troch piesni z ich pripravovaného albumu.

22.4.2011 skupina Kamelot vydala vyhlásenie, v ktorom oznámila odchod Roya Khana zo skupiny. Dôvodom je jeho zdravotný stav, kvôli ktorému sa nezúčastnil ani svetového turné, na ktorom ho zaskočil spevák skupiny Rhapsody Of Fire.

## Zostava skupiny
### Členovia skupiny
* Thomas Youngblood: gitara (1991−súčasnosť)
* Sean Tibbetts: Basová gitara (1991−92, 2009−súčasnosť)
* Oliver Palotai: klávesy (2005−súčasnosť)
* Tommy Karevik: spev (2012–súčasnosť)
* Johan Nunez: bicie (2018–súčasnosť)

## Timeline

## DIskografia
### Štúdiové albumy
* *[[Eternity (Kamelot album)|Eternity]]* (1995)
* *[[Dominion (Kamelot album)|Dominion]]* (1997)
* *[[Siége Perilous]]* (1998)
* *[[The Fourth Legacy]]* (2000)
* *[[Karma (Kamelot album)|Karma]]* (2001)
* *[[Epica (album)|Epica]]* (2003)
* *[[The Black Halo]]* (2005)
* *[[Ghost Opera]]* (2007)
* *[[Poetry for the Poisoned]]* (2010)
* *[[Silverthorn]]* (2012)
* *Haven* (2015)
* *The Shadow Theory* (2018)

### Reedície
* *[[Ghost Opera - The Second Coming]]* (2008)

### Záznamy koncertov – CD
* *[[The Expedition]]* (2000)
* *[[One Cold Winter's Night]]* (2006)

### Záznamy z koncertov – DVD
* *[[One Cold Winter's Night]]* (2006)

### Videoklipy
* „The Haunting“ (featuring Simone Simons) (2005)
* „March of Mephisto“ (featuring Shagrath & Jens Johansson) (2005)
* „Serenade“ (2005)
* „Ghost Opera“ (2007)
* „The Human Stain“ (2007)
* „Rule the World“ (2008)
* „The Pendulous Fall“ (2009)
* „Love You to Death“ (2009)
* „The Great Pandemonium“ (featuring Björn Strid) (2010)
* „Hunter's Season“ (featuring Gus G.) (2010)
* „Necropolis“ (2011)
* „Sacrimony (Angel Of Afterlife)“ (featuring Alissa White-Gluz and Elize Ryd) (2012)
* „My Confession“ (featuring Eklipse) (2013)
* „Falling Like the Fahrenheit“ (featuring Elize Ryd and Eklipse) (2014)
* „Insomnia“ (2015)
* „Liar Liar (Wasteland Monarchy)“ (featuring Alissa White-Gluz) (2015)
* „My Therapy“ (2016)
* „Phantom Divine (Shadow Empire)“ (ft. Lauren Hart) (2018)

## Iné projekty

## Externé odkazy
* Oficiálna stránka
* YouTube kanál
* MySpace Kamelot

Kategória:Heavymetalové hudobné skupiny USA
Kategória:Symfonickometalové hudobné skupiny
Kategória:Powermetalové hudobné skupiny USA
Kategória:Progresívnometalové hudobné skupiny USA
Kategória:Hudobné skupiny z 1991